ચુનીલાલ મડિયાની અફલાતુન પોલિટિકલ સેટાયર ‘સધરા જેસંગનો સાળો’માં ઓઘડ ભેળવાળાની ભેળ અને ચટણી શા માટે લોકપ્રિય હતી એનું આ વર્ણન છે. આ વ્યંગ્યમાં સત્યનો અંશ પણ છે. પ્રખ્યાત પાણીપૂરી ગંદી જગ્યાની આસપાસ હોવાનું કારણ પણ કાંઈક આવું જ હશે. બની શકે કે ગટરના સડાનો વાયુ આથો પેદા કરનાર હોય. પાણીપૂરીમાં એકદમ સડી ગયેલાં બટાકા વધુ વપરાય તેનું પણ આર્થિક ઉપરાંત કોઈ કારણ હોવું જોઈએ. બટાટાની અંદરનો સડો, તેમાંની ઇયળો સાફ થતાં હશે કે કેમ એ તો ભૈયાજી જાણે, ન થતાં હોય તો તે પણ સ્વાદમાં ઉમેરો જ કરતાં હશે ને? મજાની વાત એ છે કે મહિલાઓ જાણતી હોય છે કે પાણીપૂરીમાં વપરાતી સામગ્રી ઉતરતી ગુણવત્તાની હોય છે.